RoundUp Extra 20 L, erbicid total sistemic, post emergent, neselectiv, glifosat (buruieni monocotiledonate si dicotiledonate, anuale si perene) - Default Title
Fisa de securitate: Click aici Date tehnice Erbicid ROUNDUP EXTRA • Substanță activă: glifosat 360 g/l • Formulare: concentrat solubil • Număr certficat de omologare: 136PC/22.07.2015 Mod de acțiune Erbicid ROUNDUP EXTRA Roundup Extra este un erbicid neselectiv care combate un spectru larg de buruieni anuale şi perene. Acţiunea sistemică a lui Roundup Extra îi permite translocarea rapidă în rădăcini (rizomi şi stoloni) asigurând astfel distrugerea rapidă a buruienilor. Primele simptome vizibile care apar la buruieni după aplicarea Roundup Extra sunt ofilirea frunzelor, urmată de îngălbenirea acestora. Prin fixarea în sol a substanţei active din Roundup Extra în aproximativ 6 ore de la aplicare, în condiţii normale de utilizare, dispare riscul de apariţie a efectelor nedorite asupra culturilor următoare. Omologări Erbicid ROUNDUP EXTRA Grâu de toamnă, orz de toamnă, ovăz de toamnă, grâu de primăvară, orz de primăvară, mazăre, fasole Buruieni combătute: Buruieni monocotiledonate perene si dicotiledonate (inclusiv Agropyron repens) Doză: 4,0 l/ha Volumul de apă ( litri/ha): 80-250 Perioadă de aplicare: 7 zile înainte de recoltare Grâu de toamnă, orz de toamnă, ovăz de toamnă, grâu de primăvară, orz de primăvară, rapiţă, mazăre, fasole, mustar, in, sfeclă de zahăr, gulii, napi, ceapă si praz Buruieni combătute: Buruieni monocotiledonate perene si dicotiledonate Doză: 1,5 l/ha Volumul de apă ( litri/ha): 80-250 Perioadă de aplicare: - Rapiţă şi in Buruieni combătute: Buruieni monocotiledonate perene si dicotiledonate Doză: 4,0 l/ha Volumul de apă ( litri/ha): 80-250 Perioadă de aplicare: 14 zile înainte de recoltare Muştar Buruieni combătute: Buruieni monocotiledonate perene si dicotiledonate Doză: 4,0 l/ha Volumul de apă ( litri/ha): 200-250 Perioadă de aplicare: 8 zile înainte de recoltare Terenuri cultivate si terenuri necultivate (miriste) Buruieni combătute: Buruieni monocotiledonate perene si dicotiledonate Doză: 5,0 l/ha Volumul de apă ( litri/ha): 80-250 Perioadă de aplicare: 5 zile înainte de săparea sau plantarea următoarelor culturi Terenuri cultivate si terenuri necultivate (miriste) Buruieni combătute: Buruieni monocotiledonate perene si dicotiledonate Doză: 1,5 l/ha Volumul de apă ( litri/ha): 80-250 Perioadă de aplicare: 2 zile înainte de semănat sau plantat Terenuri cultivate si terenuri necultivate Buruieni combătute: Buruieni monocotiledonate perene si dicotiledonate (inclusiv Agropyron repens) Doză: 5,0 l/ha Volumul de apă ( litri/ha): 80-250 Perioadă de aplicare: a se aplica înainte de semănat sau plantat Păşuni Buruieni combătute: Buruieni monocotiledonate perene si dicotiledonate Doză: 6,0 l/ha Volumul de apă ( litri/ha): 150-250 Perioadă de aplicare: 5 zile înainte de recoltare sau păşunat Suprafeţe care nu sunt destinate cultivarii, suprafeţe permeabile, deasupra solului, suprafeţe dure Buruieni combătute: Buruieni monocotiledonate perene si dicotiledonate Doză: 5,0 l/ha Volumul de apă ( litri/ha): 80-400 Perioadă de aplicare: - Vegetaţie de agrement Buruieni combătute: Buruieni monocotiledonate perene si dicotiledonate Doză: 5,0 - 6,0 l/ha Volumul de apă ( litri/ha): 80-400 Perioadă de aplicare: 24 de ore inainte de semănat Livezi de meri, peri, cireși, pruni Buruieni combătute: Buruieni monocotiledonate perene si dicotiledonate Doză: 5,0 l/ha Volumul de apă ( litri/ha): 200-400 Perioadă de aplicare: După recoltare Pepinieră forestieră, pădure Buruieni combătute: Buruieni monocotiledonate perene si dicotiledonate si buruineni lemnoase Doză: 10,0 l/ha Volumul de apă ( litri/ha): - Perioadă de aplicare: - Pepinieră forestieră, pădure Buruieni combătute: Subţiere chimică – conifere prin aplicare pe trunchi Doză: 200 ml/litri de apă (20% soluţie de produs în apă) Volumul de apă ( litri/ha): - Perioadă de aplicare: - Pepinieră forestieră, pădure Buruieni combătute: Subţiere chimică – prin injectarea tulpinilor Doză: 2,0 ml per 10 cm diametru (sau mai puţin) Volumul de apă ( litri/ha): - Perioadă de aplicare: - Timp de pauză Perioada de aşteptare după aplicarea produsului înainte de semănat/plantat, este de minimum 1 zi, în cazul infestării terenului cu buruieni anuale şi de minimum 5 zile, în cazul infestării cu buruieni perene. La aplicarea înainte de recoltare, timpul de pauză este de minimum 7 zile de la utilizare. Aplicarea se realizează când umiditatea boabelor este sub 30%. Nu permiteţi accesul animalelor în zonele tratate, cel puţin 5 zile după aplicare. Atenţionări A nu se permite contactul soluţiei cu plantele din cultura de bază. Materiale incompatibile pentru depozitarea produsului: oţelul galvanizat, oţelul moale necăptuşit. Compatibilitate Verificarea compatibilităţii cu alte produse de protecţia plantelor, se realizează prin efectuarea în prealabil a unui test de compatibilitate fizico-chimică. Prevenirea apariţiei rezistenţei Pentru a preveni apariţia fenomenului de rezistenţă a buruienilor la un produs, este indicată alternarea produselor de protecţia plantelor şi utilizarea unor tehnologii integrate de combatere. Măsuri de igienă şi securitate în muncă Se evită inhalarea şi contactul cu ochii şi pielea. Pe durata utilizării, se vor purta ochelari, echipament şi mănuşi de protecţie rezistente la substanţe chimice. Nu se bea, nu se mănâncă şi nu se fumează în timpul lucrului. După terminarea lucrului şi la începutul pauzelor, se spală bine mâinile şi faţa cu apă şi săpun. Se spală cu grijă echipamentul după utilizare. A nu se contamina conductele de scurgere, canalele colectoare şi cursurile de apă, când se îndepărtează apa în care a fost spălat echipamentul. Măsuri de prim ajutor În caz de contact cu ochii, se spală imediat cu multă apă (15 minute), inclusiv sub pleoape şi se contactează medicul, dacă iritaţia persistă. În caz de ingestie, imediat se oferă apă. Se solicită asistenţă medicală pentru inducerea vomei sau spălături stomacale. Niciodată nu se administrează substanţe pe cale orală unei persoane aflată în stare de inconştienţă. În caz de contact cu pielea, se recomandă spălarea cu multă apă şi săpun, precum şi îndepărtarea hainelor şi a obiectelor contaminate. Tratamentul cu atropină şi oxime nu este indicat. Măsuri de protecţia mediului Minimalizaţi răspândirea. Se va evita prin orice mijloace ca produsul să ajungă în apele de suprafaţă. În cazul împrăştierii accidentale, produsul se absoarbe în pământ, nisip sau alte materiale absorbante care se vor colecta în containere specifice în vederea eliminării.Resturile de produs se elimină ca reziduuri industriale periculoase.